Kuigi Tallinna linna kodulehekülg internetis loetleb üles nii väidetava abilinnapea nõuniku Siret Kotka ameti, aadressi kui telefoni, ei pea  liikumise "Maha Tallinna TV - raha lasteaedadele" toetajad seda piisavaks tõenduseks pr Kotka olemasolust.    "Pole mingit kinnitust, et Siret Kotka nime taga ei varju näiteks mõni alaealine, Tallinnas mitte elav kodanik või muidu ebareaalne isik," leidis liikumise anonüümseks jääda soovinud aktivist. "Palju usutavam tundub, et tegemist on blufi ning parteipoliitilisest huvist kallutatud sooviga linnavalitsuse ja lasteaedade mainet mustata".    MTÜ Raha Lastele ühe eestvedaja sõnul on aga  vastuvõetamatu pr Kotka väidetav seos alaealistega: "Praegu näeb ta välja nagu mingi nali. Laste arvel ei tohi aga nalja teha. Sellele olen ma kategooriliselt vastu."    Hetkeseisuga pole Siret Kotka oma olemasolu kommenteerinud ega kinnitanud."      Õhtuleht: "Siret Kotka kuulutas Tallinna TV vastased olematuteks inimesteks"